recursal/SuperWikiNEXT-32B huggingface dataset:
**Antero Haapanen** (20. lokakuuta 1854 Kauhajoki – 27. huhtikuuta 1932 Kauhajoki) oli suomalainen Kauhajoella asunut aseseppä ja kansanmuusikko.

Haapasen isä oli Knuuttilan torppari Elias Haapanen. Antero Haapanen työskenteli 17-vuotiaasta alkaen puutyömiehenä saha- ja myllylaitoksilla. Hän ryhtyi sepäksi 22-vuotiaana ja vuonna 1880 hän teki komeat trillat Yli-Knuuttilan tilan omistaneelle C. W. von Schantzille. Näihin aikoihin Haapanen alkoi valmistaa pajassaan myös sahalaitosten koneistoja ja teki niihin myös pieniä parannuksia. Innokkaana metsästäjänä tunnettu Haapanen alkoi myös valmistaa pajassaan pyssyjä. Hän sai valmistamistaan aseista ensimmäisen palkinnon Vaasan tehdas- ja käsityönäyttelyssä 1908, Etelä-Pohjanmaan käsityönäyttelyssä 1913 ja Suomen 11. yleisessä käsityönäyttelyssä Tampereella 1922. Sen jälkeen kun tohtori Söderström kirjoitti Haapasesta artikkelin saksalaiseen *"Schuss und Wafe"*-lehteen hänelle alkoi tulla tilauksia myös ulkomailta Venäjältä, Saksasta, Hollannista ja Englannista. Haapanen ei kuitenkaan voinut ottaa näitä tilauksia vastaan koska hän teki aseensa käsityönä eikä voinut kasvattaa aseiden valmistusmääriä.

Haapanen harrasti myös musiikkia ja nuorisoseuratyötä. Hän soitti viulua häissä ja iltamissa ja kuului kunniajäsenenä Kauhajoen orkesteriin.

Lähteet
-------

1. ↑  Kuolinilmoitus, Aseseppä Antero Haapanen, Uusi Suomi, 1932, No 118, sivu 4, julkaistu 1.5.1932
2. ↑  Antero Haapanen in memoriam, Ampujain lehti: Suomen Ampujain Liiton äänenkannattaja, 1932, No 10, sivu 8, julkaistu 15.5.1932
3. 1 2 3  Pyssyseppä Antero Haapanen 70 vuotias, Viikko-Sanomat 25.10.1924, nro 43, s. 12, Kansalliskirjaston digitaaliset aineistot
4. ↑  Antero Haapanen (1854-1932) : kansansoittaja Kauhajoelta, Kansanmusiikki 1975 : 4-5, s. 5-7 (Finna) (Arkistoitu – Internet Archive)

Aiheesta muualla
----------------

* Vanha pyssyseppä, Hakkapeliitta, 10.06.1930, nro 24-25, s. 20, Kansalliskirjaston digitaaliset aineistot
**Terrible** (**San Pablo Apóstol**) oli Espanjan laivaston vuonna 1754 vesille laskettu Terrible-luokan kaksikantinen 74-tykkinen linjalaiva.

Valmistus
---------

*Pääartikkeli: Terrible-luokka (linjalaiva)*
Edward Bryantin suunnittelema Jorge Juanin aiempiin suunnitelmiin perustuva alus tilattiin 11. maaliskuuta 1752 Cartagenasta, missä suunnittelija vastasi rakennustöistä. Alus laskettiin vesille 9. joulukuuta 1754 ja otettiin palvelukseen 1755 päällikkönään Juan Ignacio Ponce.

Palvelus
--------

Alus lähti 12. huhtikuuta 1755 Cartagenasta *Tridenten* ja zebecien *Catalánin*, *Ibicencon* ja *Aventureron* kanssa partiomatkalle Välimerelle. Se oli 11. maaliskuuta 1758 ensimmäinen Cartagenan uudella kuivatelakalla huollettu linjalaiva. Alus lähti 7. lokakuuta 1759 Napoliin *Galician*, *Atlanten* ja *Soberanon* kanssa kuljettaakseen Carlos III:n Barcelonaan. Se partioi 1759-1761 Cartagenan ja Cádizin välillä. Alus kuljetti 25. marraskuuta 1761 *Tridenten* kanssa puoli miljoonaa pesoa Cádizista Genovaan. Se liitettiin 2. tammikuuta 1762 Idiáquezin laivueeseen. Alus aloitti 1. elokuuta 1763 Cádizista partioinnin Atlantilla. Se liitettiin 30. maaliskuuta 1764 Idiáquezin laivueeseen, jonka muut alukset olivat *Astuto* ja *Atlante* sekä fregatit *Astrea*, *Juno*, *Perla* ja *Dorado*. Laivueen tehtävänä oli valvoa Cabo de São Vicenten ja Sta Marían alueita. Kesäkuussa 1764 alus osallistui Alicantesta Oranin sotaretkeen. Se partioi Cádizista Kanariansaarten ympäristössä ja Cabo de Sõ Vicenten alueella, kunnes alus siirrettiin 1768 huollettavaksi Cartagenaan. Se oli edelleen huollossa 1769. Alus siirrettiin 1770 Cartagenassa reserviin *Glorioson* ja *Aquilesin* kanssa.

Alus ajautui 22. marraskuuta 1774 Cartagenassa oikukkaiden tuulten vuoksi karille. Vauriot korjattiin 1775 Cartagenassa. Alus liitettiin 18. huhtikuuta 1780 Córdovan laivastoon 1. Gibraltarin sotaretkelle. Se lähti 23. kesäkuuta 1781 Cádizista Córdovan laivaston mukana 2. Englannin kanaalin sotaretkelle, johon alus osallistui 25. huhtikuuta 1782 Ranskan laivaston kanssa. Se osallistui 13. syyskuuta 1782 hyökkäykseen Gibraltarille ja 21. lokakuuta Cape Spartelin taisteluun, muttei kohdannut vihollista.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3  Winfield et al 2023 s. 137-138

*Terrible*-luokan linjalaivat

|  |
| --- |
| *Terrible* - *Atlante* |
| Edeltäjä: Serio-luokka – Seuraaja: Triunfante-luokka |
Petra Söderström (myöh. Stenman) elokuussa 1998
**Petra Ulrika Stenman** (ent. **Söderström**, s. 12. maaliskuuta 1974 Pedersöre) on suomalainen pikajuoksija, jonka päämatkat olivat 400 metrin aitajuoksu ja 400 metrin juoksu. Hän voitti näillä matkoilla yhteensä 10 Suomen mestaruutta. Stenmanin ennätysajat ovat 400 metrin aitajuoksussa 55,01 ja 400 metrin juoksussa 52,47. Molemmat tulokset syntyivät Suomi–Ruotsi-maaottelussa vuonna 1999. Hänen edustamansa seurat olivat Nurmon Urheilijat -99, IF Drott ja Lappeenrannan Urheilu-Miehet.

Syksyllä 2009 Stenman nimettiin Suomen Urheiluliiton naisten pika- ja aitajuoksujen osa-aikaiseksi lajivalmentajaksi. Stenman työskentelee myös Svenska Finlands Idrottsförbundin urheilujohtajana.

Saavutukset
-----------

* 400 metrin aitajuoksu:
	+ Suomen mestari: 1994, 1995, 1996, 1997, 1998, 2004
* 400 metrin juoksu:
	+ Suomen mestari: 1997, 1998, 1999, 2000

Lähteet
-------

* Petra Stenman Tilastopaja (vaatii kirjautumisen, maksullinen palvelu).

### Viitteet

1. ↑  STT: SUL valjasti ex-huippuja - keihäsmies Kinnusesta lajivalmentaja *iltasanomat.fi*.  25.9.2009. Viitattu 18.10.2009.
2. ↑  Kontakta oss *sfi.idrott.fi*. Svenska Finlands Idrottsförbund.  Arkistoitu 18.8.2022. Viitattu 18.8.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Neuvostoliittolainen OSA I-luokan ohjusvene.
Saksan laivaston ohjusvene.
**Ohjusvene** on meritorjuntaohjuksin varustettu uppoumaltaan 200-300 tonnin sota-alus, jonka pääasiallinen käyttötarkoitus on vihollisen pinta-alusten torjunta. Ne on kehitetty korvaamaan tykki- ja moottoritorpedoveneet. Suurin ohjusveneisiin kohdistuva uhka tulee ilmasta, mistä syystä niissä on usein monipuolinen ilmatorjunta-aseistus. Nykyaikaisissa ohjusveneissä käytettyjen ilmatorjuntaohjusten kantama on yli kymmenen kilometriä. Lisäsuojaa saadaan käyttämällä aluksen havaittavuutta vaikeuttavaa häiveteknologiaa.

Ensimmäistä kertaa ohjusvenettä käytettiin sotatoimissa, kun Egyptin laivaston neuvostovalmisteinen Komar-luokan ohjusvene upotti 1967 kuuden päivän sodassa P-15 Termit -ohjuksilla (Nato-raportointinimi *SS-N-2 Styx*) Israelin merivoimien hävittäjää *Eilatin*. Ensimmäinen ohjusveneiden keskinäinen taistelu käytiin 1973 jom kippur -sodassa Israelin merivoimien sekä Syyrian ja Egyptin merivoimien välillä. Kumpikin osapuoli laukaisi useita ohjuksia, minkä seurauksena seitsemän Syyrian ja Egyptin venettä upposi.

Japanilainen raskas risteilijä HIJMS ChikumaLaivastojen ja merivoimien pinta-alustyypit

* Fregatti
* Hävittäjä
* Korvetti
* linjalaiva
* lentotukialus
* miinalaiva
* miinanraivaaja
* ohjusvene
* panssarilaiva
* risteilijä
* taisteluristeilijä
* taistelulaiva
* torpedovene
José Luis Palomino lokakuussa 2018.
**José Luis Palomino** (s. 5. tammikuuta 1990 San Miguel de Tucumán) on argentiinalainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Atalantaa.

Palomino edusti kotimaassaan San Lorenzoa kausina 2009–2013 ja Argentinos Juniorsia kauden 2013–2014. Euroopassa hän on edustanut ranskalaisseura Metziä kaudet 2014–2016, bulgarialaista Ludogorets Razgradia kauden 2016–2017 ja italialaisseura Atalantaa kesästä 2017 alkaen. Hän on pelannut Italian Serie A:ssa 78 ottelua, joissa hän on tehnyt kolme maalia, ja Ranskan Ligue 1:ssä 24 ottelua, joissa hän on tehnyt yhden maalin. Hän voitti Bulgarian mestaruuden vuonna 2017. Mestarien liigassa hän on pelannut Ludogoretsin joukkueessa viisi ja Atalantassa kuusi ottelua.

Lähteet
-------

1. 1 2  José Luis Palomino Transfermarkt-sivustolla (englanniksi)

  

Atalanta – Serie A
1 Musso |
2 Tolói |
3 Holm |
6 Palomino |
7 Koopmeiners |
8 Pašalić |
9 Muriel |
10 Touré |
11 Lookman |
13 Éderson |
15 De Roon |
17 De Ketelaere |
19 Djimsiti |
20 Bakker |
21 Zortea |
22 Ruggeri |
23 Kolašinac |
25 Adopo |
29 Carnesecchi |
31 Rossi |
33 Hateboer |
42 Scalvini |
59 Mirantšuk |
77 Zappacosta |
90 Scamacca |
Valmentaja Gasperini
**Runar Gustaf Johannes Idefelt** (4. tammikuuta 1892 Helsinki – 18. heinäkuuta 1951 Helsinki) oli suomalainen näyttelijä. Hänen alaansa olivat lähinnä koomilliset roolit opereteissa sekä ensirakastajan tehtävät.

Elämä ja ura
------------

Runar Idefeltin vanhemmat olivat puutarhuri Gösta Idefelt ja Maria Green. Idefelt työskenteli apteekkialalla ennen taiteilijan uraansa, jonka hän aloitti Turun Casino-operetissa vuonna 1914. Hän näytteli muun muassa Apollo-operetissa Helsingissä, ennen kuin liittyi Viipurin Näyttämöön vuonna 1919. Lisäksi hän kuului Evert Suonion ja Aino Haverisen operettikiertueisiin.

Idefeltin operettirooleja olivat muun muassa Danilo (kappaleessa *Iloinen leski*), Edvin (*Mustalaisruhtinatar*) ja Radjami (*Bajadeeri*). Hänellä oli myös useita puhenäytelmätehtäviä, kuten Sakeri (*Nummisuutarit*) sekä Simeoni ja Kissalan Aapeli (*Seitsemän veljestä*). Idelfeltin taiteelliseen alaan kuuluivat myös oopperaosat ja laulunäytelmät.

Idefelt näytteli sivuosia kahdessa elokuvassa: *Kajastus* (1930) ja *Aatamin puvussa... ja vähän Eevankin* (1931).

Runar Idefeltin ensimmäinen puoliso vuodesta 1919 oli Maria (Maija) Idefelt (ent. Penttinen, o.s. Pukero). Sisar Benedicta Idefelt oli heidän tyttärensä. Toinen puoliso oli 1930-luvulla Maria Idefelt (o.s. Demajeff).

Lähteet
-------

* *Kotimaisia näyttämötaiteilijoita sanoin ja kuvin.* Kustannusliike Opas, Viipuri 1930.

### Viitteet

1. ↑  MusicSack.
2. 1 2 3  *Kotimaisia näyttämötaiteilijoita sanoin ja kuvin*, s. 97–98.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Michael Edward Fossum** (s. 19. joulukuuta 1957) on yhdysvaltalainen astronautti. Hän on lentänyt avaruussukkulalennoilla STS-121 ja STS-124 tehtäväspesialistina.

Fossum vietti lapsuutensa McAllenissa, Texasissa. Hän suoritti alemman korkeakoulututkinnon koneenrakennuksesta Texasissa 1980 ja järjestelmäsuunnittelusta ylemmän korkeakoulututkinnon 1981 ilmavoimien teknologiainstituutissa. Vuonna 1997 hän suoritti avaruustieteestä ylemmän korkeakoulututkinnon.

Fossum valmistui Yhdysvaltain ilmavoimien koelentokoulusta 1985. Hän jätti aktiivipalveluksen vuonna 1992 työskennelläkseen NASAlle. Hän on kuitenkin edelleen Yhdysvaltain ilmavoimien reservin eversti ja on lentänyt yli 1000 tuntia 34 erilaisella lentokoneella.

Ura NASAssa
-----------

Fossum työskenteli 1990-luvun alussa Johnsonin avaruuskeskuksessa ilmavoimille. 
NASA-uransa hän aloitti vuonna 1993. Järjestelmäinsinöörinä hän arvioi Sojuz-avaruukapselia ISS-avaruusaseman pelastautumiskapselina. Hän työskenteli myös NASAn X-38 pelastautumiskapselin prototyypin parissa laskeutumistestien johdossa.

Fossum valittiin NASAn astronauttikoulutukseen vuonna 1998. Hän osallistui ensimmäiselle avaruuslennolleen 4. heinäkuuta 2006 lennon STS-121 tehtäväspesialistina. Lento suuntautui ISS-avaruusasemalle, missä hän osallistui kolmelle avaruuskävelylle. Hän on osallistunut kuudelle avaruuskävelylle kokonaiskestoltaan 42 tuntia.

7. kesäkuuta 2011 Fossum laukaistiin lennolla Sojuz TMA-02M ISS-avaruusasemalle, missä hän toimii avaruusaseman pitkäkestoisen miehistön jäsenenä Retkikunta 28:n lentoinsinöörinä ja Retkikunta 29:n komentajana.

Fossum on naimisissa Melanie J. Londonin kanssa. Heillä on neljä yhteistä lasta.

Aiheesta muualla
----------------

* Kuvia tai muita tiedostoja aiheesta **Michael Fossum** Wikimedia Commonsissa

* NASA:n elämäkertasivut
* Spacefact.de:n elämäkertasivut
* Fossum Twitterissä
* Retkikunta 28:aa edeltänyt haastattelu (10.5.2011) (englanniksi)
* STS-124:n lähtöä edeltänyt haastattelu (Arkistoitu – Internet Archive) (29.4.2008) (englanniksi)
* STS-121:n lähtöä edeltänyt haastattelu (Arkistoitu – Internet Archive) (11.8.2005) (englanniksi)
Nakben palatsin jäännöksiä keskiesiklassiselta ajalta, noin vuodelta 600 eaa.
**Nakbe** oli hyvin varhainen muinaisten mayaintiaanien temppelikeskus. Se sijaitsi Jukatanin niemimaan tyven keskellä Miradorin altaassa niin sanotun Peténin seuduilla. Nakben uskotaan olleen asuttu jo 1400 eaa. ja se olisi hylätty noin 200–100 jaa. Noin 1200 eaa. alettiin rakentaa suurta koroketta aikaisemman pienen kylän paikalle. Suuria monumenttirakennelmia paikalle ilmestyi noin 800–700 jaa. Nakbe ja suurempi varhainen mayakekus, El Mirador lienevät romahtaneet samoihin aikoihin.

Nakbe tunnistettiin 1930-luvulla ilmavalokuvien perusteella. Arkeologi Ian Graham nimesi alueen ja alkoi tutkia sitä vuonna 1962.

Lähteet
-------

1. ↑  Nakbe *Encyclopædia Britannica*. Viitattu 6.8.2018. (englanniksi)
2. ↑  Nakbe *mayan ruins website*. Viitattu 7.8.2018. (englanniksi)

Aiheesta muualla
----------------

* Nakbé Description and Photo Gallery (Arkistoitu – Internet Archive)
* (Arkistoitu – Internet Archive)
*
**Merihaankatu** (ruots. *Havshagsgatan*) on rakenteilla oleva katu Helsingissä Merihaan alueen tuntumassa. Se muotoillaan erottamalla nykyisen Sörnäisten rantatien alkupää erilliseksi kaduksi, samalla kun Uuden Hakaniemensillan rakennustöiden yhteydessä puretaan suuret ajorampit. Merihaankatu tulee risteämään samassa tasossa Hakaniemenrannan kanssa, ja pohjoisessa se muuttuu Näkinsillan ja Miina Sillanpään kadun tienoilla Sörnäisten rantatieksi. Merihaankadun rakentaminen alkoi samoihin aikoihin Uuden Hakaniemensillan kanssa 2020-luvun alussa.

Merihaankadulle tulee kolme ajokaistaa, kaksisuuntaiset pyörätiet ja jalkakäytävä molempiin suuntiin, sekä keskisaareke. Katutöiden yhteydessä istutetaan myös uusia puita. Kruunusiltojen raitiotie tulee ylittämään Merihaankadun Hakaniemenrannan risteyksessä.

Hakaniemenrannan alueen muutokset ovat kaupunkikuvallisesti merkittäviä. Vanhan Hakaniemen sillan purkutöiden yhteydessä poistetaan pohjoiset ajorampit, joka vapauttaa tilaa suurehkolle uudisrakennukselle Merihaankadun varrelle sen länsipuolelle. Myös Hakaniemenrannan edustalle täyttömaalle nousee uudisrakennusten rivi.

Lähteet
-------

1. 1 2 3 4 5  Hakaniemi *Kruunusillat*. Viitattu 22.1.2024.
2. ↑  Byggarbetet utvidgas i Hagnäs område *Kronbroarna*. Viitattu 22.1.2024. (ruotsiksi)
3. ↑  Uuden Hakaniemensillan rakentaminen alkaa *Kruunusillat*. Viitattu 22.1.2024.
4. ↑  Helsingin keskustaan kaavaillaan merenrantahuoneistoja yli tuhannelle asukkaalle – Uusia kerrostalokoteja kolmeen kortteliin Hakaniemessä *Yle*. Viitattu 22.1.2024.
5. ↑  Hakaniemenranta mullistuu täysin – Kruununhaassa kaavaillaan autotien siirtämistä rantapuiston tietä *Rakennuslehti*. Viitattu 22.1.2024.
**Petter Gustaf Idman** (6. maaliskuuta 1796 Pietarsaari – 27. tammikuuta 1856 Pietarsaari) oli suomalainen merikapteeni. Hän toimi parkki *Herculeksen* päällikkönä sen purjehtiessa ensimmäisenä suomalaisaluksena maailman ympäri vuosina 1844–1847. Hän oli myös ensimmäinen suomalainen "kaphoornari" eli Kap Hornin niemen ympäri purjehtinut kapteeni.

Petter Gustaf Idman kuului suomalaisen Idmanin säätyläissuvun pietarsaarelaiseen haaraan, jossa oli useita merikapteeneja. Hänen vanhempansa olivat merikapteeni ja Pietarsaaren raatimies Johan Israel Idman sekä Anna Sofia Hamberg. Idman kävi Turun katedraalikoulua vuosina 1810–1813, ja valmistuttuaan ylioppilaaksi hän opiskeli Turun akatemiassa vuosina 1813–1814, kunnes lähti merille. Tultuaan merikapteeniksi Idman purjehti vuosina 1820–1824 ensimmäisen kerran Kap Hornin ympäri kuljettaessaan lastia Brasilian Rio de Janeirosta Chilen Valparaísoon ruotsalaisen laivanvarustajan Niklas Lindskogin omistamalla purjelaiva *Ophirilla*.

Vuosina 1844–1847 Idman purjehti maailman ympäri parkki *Herculeksella*, jonka omisti Lindskogin pietarsaarelainen serkku, kauppaneuvos Peter Malm. *Hercules* lähti matkaan Pietarsaaresta lokakuussa 1844 ja purjehti aluksi terva- ja puutavaralastissa Ranskan Marseilleen, jossa lasti myytiin joulukuussa 1844. Huhtikuussa 1845 Idman purjehti Marseillesta Mustallemerelle Odessaan, josta hän kuljetti rautakuulia, talia, nahkoja ja yrttejä sisältäneen lastin Englantiin Plymouthiin ja Lontooseen. Seuraava etappi oli ruutilastin kuljettaminen Lontoosta Rio de Janeiroon, johon *Hercules* saapui jouluaattona 1845. Hankittuaan uuden lastin Riosta ja Paranaguásta Idman purjehti huhti–kesäkuussa 1846 Valparaísoon. *Hercules* kiersi tällöin Kap Hornin ensimmäisenä suomalaisaluksena. Valparaísosta Idman purjehti Perun Callaoon, josta hän otti kuljetettavakseen Ranskan hallituksen diplomaattista kirjeenvaihtoa. Syyskuun 1846 ja tammikuun 1847 välisenä aikana hän ylitti Tyynenmeren Tahitin kautta Bataviaan Jaavalle. Sieltä hän toi lopuksi melko vaatimattoman lastin arrakkia, tupakkaa ja riisiä Rotterdamiin Hollantiin, johon saavuttiin elokuussa 1847. Rotterdamista *Hercules* palasi syksyllä 1847 Pietarsaareen.

Idmanin puoliso oli Johanna Gustava Holmberg.

Lähteet
-------

1. 1 2 3  Kotivuori, Yrjö: Petter Gustaf Idman. *Ylioppilasmatrikkeli 1640–1852*. Helsingin yliopiston verkkojulkaisu 2005.
2. ↑  Herkules Hylyt.net. Viitattu 3.10.2019.
3. ↑  Veli-Matti Autio: / Idman (1600 - ) *Kansallisbiografia-verkkojulkaisu (maksullinen)*.  13.4.2004. Helsinki:  Suomalaisen Kirjallisuuden Seura.
4. 1 2  Guy Björklund: Malmin kauppahuoneen historia (Arkistoitu – Internet Archive) Pietarsaaren kaupunginmuseo. Viitattu 3.10.2019.
5. 1 2  Esko Rahikainen: Kap Horn *Kansalliskirjasto* 1/2012, s. 61. Viitattu 3.10.2019.
6. 1 2  Pekka Toivonen: Hercules världomsegling (ruotsiksi) *Skepparen* 2008. Viitattu 3.10.2019.
**Avoin innovaatio** (engl. *Open Innovation*) on professori Henry Chesbrough'n konseptoima termi. Hän työskentelee Open Innovation Centerissä Kalifornian yliopistossa Berkeleyn kampuksella. 

Yritykset ovat alkaneet etsiä uusia toimintatapoja innovaatioprosessiensa tehokkuuden ja tuottavuuden parantamiseksi. Niitä ovat muun muassa niin aktiivinen ideoiden ja teknologioiden etsintä yrityksen ulkopuolelta kuin yhteistyö toimittajien ja kilpailijoiden kanssa asiakkaiden arvon luomiseksi. Yksi tärkeä piirre on yrityksen strategiaan sopimattomien ideoiden ja teknologioiden jatkokehitys tai lisensointi. Avoin innovaatio on toimintatapa joka vastaa edellä mainittuihin haasteisiin.

Innovaatiotyypit voidaan jakaa kolmeen luokkaan: sisäänpäin suuntautuva, ulospäin suuntautuva ja yhteistyöhön perustuva innovaatio. Avoin innovaatio määrittelee mikä yrityksen ulkopuolinen tieto tulisi hyödyntää yrityksen toiminnassa ja mikä yrityksen sisäinen tieto tulisi ulkoistaa. Vastaavasti suljettu innovaatio rajoittaa sisäisen tiedon käytön ainoastaan yrityksen sisälle, eikä hyödynnä yrityksen ulkopuolella olevaa tietoa.

Lähteet
-------

1. ↑  Yongbo Sun, Jingyan Liu, Yixin Ding: Analysis of the relationship between open innovation, knowledge management capability and dual innovation.  *Technology Analysis & Strategic Management*, 2.1.2020, nro 1, s. 15–28. doi:10.1080/09537325.2019.1632431. ISSN 0953-7325. Artikkelin verkkoversio.  en
2. ↑  Barbaroux, P. Attour, A. & Schenk, E.: Knowledge Management and Innovation  2006. John Wiley & Sons. Viitattu 26.11.2020.

Aiheesta muualla
----------------

* Finnish-Russian University Cooperation in Telecommunications (FRUCT) program
* Avoimen Innovaation virallinen sivu Euroopassa
* Akateemisen tutkimuksen sivusto
* Suomen avoimen innovaation sivut
**Sabrina ja Saarten tyttäret** on vuonna 2015 perustettu laulukollektiivi. Yhtye koostuu noin 20:sta musiikin ammattilaisesta ja kokeneesta harrastajasta. Kollektiivin esityksissä yhdistyvät laulu, kehollinen ilmaisu, tanssi ja teatteri. Kollektiivin musiikki pohjautuu yhtyeen perustajan, musiikin maisteri Sabrina Ljungbergin (s. 1989) Kantelettaren runoihin luomiin sävellyksiin. Yhtye on myös kehittänyt kollektiivisen kuorosäveltämisen metodin, jossa kaikki laulajat osallistuvat aktiivisesti kollektiivin uuden musiikin sävellys- ja sovitusprosessiin.

Vuonna 2018 yhtyeeltä ilmestyi ensimmäinen musiikkivideo ja EP Lemmennosto. Toukokuussa 2019 Sabrina ja Saarten tyttäret julkaisi *Saaren neito* -musiikkivideon ja kesäkuussa yhtye julkaisi samannimisen EP:n. Keväällä 2020 julkaistiin *Armottoman osa* -single, joka on samalla osa lokakuussa 2021 ensi-iltansa saavaa *Ainon tarinaa*.

Kesäkuussa 2019 Sabrina ja Saarten tyttäret sijoittui arvostetussa Aarhus Vocal Festivalin kuorokilpailussa toiseksi ja sai lisäksi erikoispalkinnon innovatiivisimmasta esityksestä.

Diskografia
-----------

* *Saaren neito* (2019)
* *Lemmennosto* (2018)

Lähteet
-------

1. ↑  Kanteletar elää kollektiivin musisoinnissa ja nykyajan arjessa *Sulasol 2/18*.  Arkistoitu 26.2.2023. Viitattu 10.6.2021.
2. ↑  Kansanperinnettä kokonaisvaltaisesti *Pirta*.  4/2020. Kalevalaisten Naisten Liitto. Viitattu 10.6.2021.
3. ↑  Sabrina antaa Kantelettarelle nykymenon poljennon – Säveltäjä-kuoronjohtaja istuttaa perinnerunot uusiin kehyksiin *Vantaan Sanomat*.  5.1.2019. Viitattu 10.6.2021.
4. ↑  Aarhus Vocal Festival on tunne *Sulasol 3/19*.  Arkistoitu 26.2.2023. Viitattu 10.6.2021.

Aiheesta muualla
----------------

* Sabrina ja Saarten tytärten kotisivu
* Sabrina ja Saarten tyttäret Facebookissa
**Viljelysmaan tiivistyminen** on seurausta maatalousmaan käsittelystä mekaanisesti useimmiten liian märkänä. 

Hyvärakenteisessa viljelysmaassa on kestävä mururakenne, maa kestää muokkausta, se ei liety eikä kuivu kovaksi. Ilmahuokosten yhtenäinen rakenne ulottuu syvälle.

Tehokkuusvaatimusten kasvaessa maata käsittelevien koneyksiköiden pyörien aiheuttama pintapaine vaikuttaa haitallisesti maan rakenteeseen. Käsittelykertojen lukumäärä korreloi edelleen tiivistymisen etenemiseen. Luonnon oma muokkaava vaikutus eli routa palauttaa tehokkaasti maan rakennetta ennalleen. Maan tiivistyminen on erityisesti hienojakoisten savi- ja hiesumaiden ongelma. Jos maan kuormittaminen on jatkuvaa, maan tiivistyminen ei poistu pellosta. Kriittisiä työvaiheita ovat lannan levitys aikaisin keväällä, kun maa on vielä märkää ja myöhään syksyllä tapahtuva sadonkorjuu ja maan muokkaus.

Talvien muuttuessa vähäroutaisemmiksi ainoa keino säästää viljelymaan rakennetta on siirtyä entistä enemmän suorakylvöön peltoja kyntämättä ja muokkaamatta. Toinen merkittävä maan rakenteen parantaja on sopiva kasvinvuorotus: vilja, öljykasvi, nurmi ja mahdollisesti vielä viljan kanssa samanaikaisesti kasvatettava aluskasvi, joka viljankorjuun jälkeen jää maahan maanparannusaineeksi.

Maan tiivistyminen huonontaa satoa heikentämällä kasvien ravinteiden saamista. Maan tiivistymisen arvioimiseksi on olemassa mittalaitteita ja myös yksinkertainen lapiotesti.

Lähteet
-------

1. 1 2  Hyvärakenteinen maa Hankkija Oy. Viitattu 30.7.2015. [vanhentunut linkki]
2. ↑  Saarinen, Vilho & Saarinen, Juha-Matti: *Lannan kevätlevityksen yhteydessä tapahtuvan maan tiivistymisen satovaikutukset*, s. 8. Opinäytetyö, kevät 2015. Seinäjoen ammattikorkeakoulu, 2015. Teoksen verkkoversio (viitattu 30.7.2015).
3. ↑  Maan tiivistyminen heikentää ravinteiden ottoa  21.4.2008. Farmit Websiste Oy. Viitattu 30.7.2015.
4. ↑  Salonen, Saara: Lapiotesti antaa ensi käden tietoja omista pelloista  Elokuu 2002. Agrimedia Oy. Viitattu 30.7.2015.

Aiheesta muualla
----------------

* Maan tiivistymisestä Helsingin yliopiston sivulla
**Casino Tampere** oli Tampereen keskustassa sijaitseva kasino. Kasinon omisti Veikkaus. Se avattiin joulukuussa 2021 ja suljettiin joulukuussa 2023.

Tampereen kasinon lisäksi Suomessa on Helsingin kasino, joka on myös Veikkauksen omistuksessa. Tampereen kasino oli sijoitettu Tampereen ytimeen Nokia Arenan aulaan. Tampereen kasinoa mainostettiin nykyaikaiseksi ja moderniksi täysi-ikäisten viihtymispaikaksi.

Veikkaus tiedotti marraskuussa 2023, että kasino suljetaan 9. joulukuuta. Yhtiön tavoitteena oli saada kasinon ensimmäisenä toimintavuotena noin 200 000 kävijää, mutta kävijämäärä oli vain 60 000 – 70 000. Kasino on jäänyt tämänkin jälkeen tavoitteistaan.

Lähteet
-------

1. ↑  Emma Hintilä: Tampereelle avattiin uusi kasino – tutkijan mukaan peliriippuvuudet lisääntyvät, Veikkaus vakuuttaa suitsivansa ihmisten pelaamista *Yle*.  25.12.2021. Viitattu 6.3.2022.
2. ↑  Satu Peltola: Tampereen kasino sulkee ovensa pikavauhtia – Kysyimme, mitä paikalle voisi tulla ja koska *Aamulehti.fi*.  14.11.2023. Sanoma Media Finland. Viitattu 14.11.2023.
**Viborg Fodsports Forening** (lyh. **Viborg FF** tai **VFF**) on tanskalainen jalkapalloseura Viborgin kaupungista, Jyllannista. Seura on perustettu vuonna 1896, mutta sen menestys on jäänyt varsin vaatimattomaksi. Vuonna 2000 Viborg FF juhli Tanskan Cupin voittoa, mikä on seuran historian toistaiseksi suurin saavutus. Nykyinen putki Tanskan Superliigassa on alkanut kaudesta 1998–1999. Parhaimmillaan Viborg FF on sijoittunut neljänneksi kausina 1999–2000 ja 2005–2006. Joukkueen päävalmentajaksi palkattiin tammikuussa 2007 ruotsalainen Anders Linderoth seuran pitäessä tuolloin yhdeksättä sijaa liigassa.

Historia
--------

Kun VFF perustettiin 1896, seura toimi jalkapallon lisäksi useissa muissa urheilulajeissa, kuten kriketissä ja nyrkkeilyssä.

VFF:n ensimmäinen suuri saavutus oli vuonna 1924 saavutettu Jyllannin alueen mestaruus, Mesterrækken. VFF:n voitto oli tuolloin yllätys Aarhus GF:n dominoidessa jyllantilaista jalkapalloa. Mestaruutta seuranneet vuodet olivat vaikeita, kunnes seura pääsi 1959 ensimmäistä kertaa kansalliselle sarjatasolle, 4. divisioonaan. Avainhahmoja VFF:n nousussa kansalliselle tasolle oli Erik Bundgaard, joka on pelannut VFF:n paidassa ennätykselliset 421 ottelua.

VFF on pysynyt 1970-luvun alkua lukuun ottamatta kansallisella tasolla yhtäjaksoisesti sitten vuoden 1959. VFF on totuttu näkemään kahdella ylimmällä sarjatasolla ja 1990-luvun lopulla ja 2000-luvun alussa seuran sarjapaikka Tanskan Superliigassa on vakiintunut. Kausi 1999–2000 oli yksi joukkueen parhaista sillä liigassa VFF oli lähellä kolmossijaa ja Cupissa se nappasi kirkkaimmat palkinnot.

Saavutukset
-----------

* Mesterrækken: 1924
* Tanskan Cupin voitto: 2000

Entisiä valmentajia
-------------------

* Tanska Ove Christensen
* Tanska Viggo Jensen
* Ruotsi Benny Lennartsson
* Ruotsi Anders Linderoth
* Suomi Kaarlo Niilonen
* Liettua Aurelijus Skarbalius
* Tanska Lars Søndergaard

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Viborg FF**.
* Virallinen sivusto
* Kannattajien virallinen sivusto
* Kannattajien sivusto

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Tanskan Superliiga |
| --- |
|  |
|  **Hallitseva mestari: FC Kööpenhamina** |
|  |
| Joukkueet (2023–24) | 
* Aarhus GF
* Brøndby IF
* FC Kööpenhamina
* FC Midtjylland
* FC Nordsjælland
* Hvidovre IF
* Lyngby BK
* Odense BK
* Randers FC
* Silkeborg IF
* Vejle Boldklub
* Viborg FF

 |

 |
**Repe Sorsa** (*Daffy Duck*) on Warner Bros. -yhtiön animaatioissa esiintyvä piirroshahmo ja yksi *Looney Tunesin* hahmoista tunnetuimpia. Repe tunnetaan kiivaasta luonteestaan ja koomisesta puheviastaan. Lajiltaan Repe on antropomorfinen nokisorsa.

Historia
--------

Repe Sorsa teki ensiesiintymisensä Tex Averyn ohjaamassa lyhytanimaatiossa *Porky’s Duck Hunt* (1937) Putte Possun kanssa. Nimensä hahmo sai toisessa pätkässään *Daffy Duck and Egghead* (1938).

Alkuaikojen Repe on sekopäisesti käyttäytyvä ja ääntelevä hahmo, mikä oli uutta piirroselokuvissa. Hahmo pysyi kahjona 1940-luvunkin aikana, vaikka ulkoisesti se hoikistui ja piteni. 1950-luvulla Repe muuttui aiempaa ilkeämmäksi ja alkoi esiintyä Väiski Vemmelsäären kanssa samoissa pätkissä. Samalla se sai puheeseensa ässävian. 1960-luvulla Repe piirrettiin roiston rooliin *Speedy Gonzales* -lyhytanimaatioissa.

Repe Sorsan tunnetuimpia lyhytanimaatioita ovat Chuck Jonesin ohjaamat kolme metsästysaiheista Väiski-pätkää *Rabbit Fire* (1951), *Rabbit Seasoning* (1952) ja *Duck! Rabbit! Duck!* (1953), joissa Väiski toistuvasti jujuttaa Repeä Elmerin metsästäessä kumpaakin, sekä tieteisaiheinen *Duck Dodgers in the 24½th Century* (1953).

Vuonna 1968 julkaistua *Skyscraper Caper* -pätkää seuranneen pitkän tauon jälkeen Warner Bros. julkaisi seuraavan Repe Sorsa -lyhytanimaation *The Duxorcist* vuonna 1987. Sitä seurasi uusia lyhytanimaatioita ja pitkä elokuva *Space Jam* (1996). Sen jälkeen Repe on esiintynyt muiden Looney Tunes -hahmojen kanssa useissa uusissa elokuvissa ja animaatiosarjoissa.

Suomessa Repe Sorsa oli myös vakiohahmo *Nakke*-sarjakuvalehdessä.

Repen alkuperäinen ääninäyttelijä oli Mel Blanc, joka kuoli vuonna 1989. Suomeksi Repe Sorsaa ovat esittäneet muun muassa Antti Pääkkönen ja Pekka Autiovuori.

Lähteet
-------

1. 1 2 3 4  Lenburg, Jeff: *The Encyclopedia of Animated Cartoons*, s. 69–72. Facts on File, 2009. ISBN 978-0-8160-6599-8.

Aiheesta muualla
----------------

* Kuvia tai muita tiedostoja aiheesta **Repe Sorsa** Wikimedia Commonsissa
**Takku**, myös muodossa *Tacku*, oli suomalainen suku, joka vaikutti pääsääntöisesti 1400–1800-luvuilla Länsi-Suomen alueella, etenkin Huittisissa. Myöhäiskeskiajan lopulla Takun suku oli Satakunnan varakkaimpia talonpoikaissukuja, mikä johtui erityisesti Sammun kylässä sijainneen Takun talon maa- ja karjatalouden kannattavuudesta. Suvun jäsenet nauttivat myös yleisesti luottamusasemasta, sillä sukuun kuului paljon lauta-, katselmus- ja nimismiehiä, kuten suvun varhaisimpiin edustajiin lukeutuva talonpoika Cnud Takku (1440–1483).

*Biografinen Nimikirja* mainitsee suvusta muun muassa seuraavaa: "Tämä suku, jonka jäsenet v. 1750 sanottiin 400 vuoden kuluessa olleen joko pappeja tai kruununpalvelijoita, oli aina isästä poikaan omistanut Takkulan rusthollin Huittisissa."

Takun suvusta polveutuneisiin jälkeläisiin lukeutui muun muassa Suomen tasavallan presidentti Risto Ryti.

  

Takun suvun esiäidin Riitta Juhantytär Takku, Hordeel jälkeläisiä ovat geni.comin mukaan muun muassa:

  

Suomen tasavallan presidentti Sauli Niinistö

Suomen tasavallan presidentti Mauno Koivisto

Suomen tasavallan presidentti Risto Ryti

Suomen tasavallan presidentti, marsalkka Carl Gustaf Mannerheim

Matemaatikko Rolf Nevanlinna

Suomen pääministeri Petteri Orpo

Helsingin pormestari Jan Vapaavuori

Eduskunnan puhemies Jussi Halla-aho

9-kertainen olympiavoittaja Paavo Nurmi

Akateemikko, kansleri Ilkka Niiniluoto

Jalkaväenkenraali Adolf Ehrnrooth

Tietokonenero Linus Torvalds

Sukujen Horelli ja Aejmelaus jälkeläiset ovat myös henkilön Riitta Juhantytär Takku, Hordeel jälkeläisiä.

Lähteet
-------

* Georg Haggrén: / Takku (1400 - 1800) *Kansallisbiografia-verkkojulkaisu (maksullinen)*.  23.3.2007. Helsinki:  Suomalaisen Kirjallisuuden Seura.
* Aina Lähteenoja; Raumalainen Tackou-suku. Genos 7(1936), s. 77-83 (Arkistoitu – Internet Archive)
* Ulla Koskinen & Virpi Nissilä; Takun nimismiessuku Huittisten Sammusta. Genos 87(1/2016)2-37.

### Viitteet

1. 1 2  Ryti - esipolvi *users.utu.fi*. Viitattu 23.4.2019.
2. ↑  Biografinen nimikirja, s. 314: Idman
Clara Peeters, Still Life of Fish and Lemons
**Clara Peeters** (syntynyt noin 1587, kastettu 15.5.1594, Antwerpissa, Belgiassa - kuollut vuoden 1657 jälkeen) oli flaamilainen taidemaalari, joka maalasi asetelmamaalauksia. Peeters oli yksi harvoista flaamilaisista asetelmiin keskittyneistä naistaiteilijoista 1600-luvulla.

Peeters nosti aamupalaa kuvaavat asetelmamaalaukset suosituiksi. Hänellä oli tapana maalata asetelmiensa esineiden heijastuksiin omakuvia itsestään. Peeters oli erityisen lahjakas erilaisten luonnollisten tekstuurien kuvaasisessa siveltimen avulla. Ensimmäiset öljymaalauksensa hän maalasi vuosina 1607 ja 1608. Jo näissä teoksissa on nähtävissä Peetersille ominainen tyyli kuvata asetelmaa matalasta näkökulmasta.

Lähteet
-------

1. 1 2  Clara Peeters | Artist Profile *NMWA*. Viitattu 19.4.2023. (englanniksi)
2. 1 2  Clara Peeters | Biography, Art, & Facts | Britannica *www.britannica.com*. Viitattu 19.4.2023. (englanniksi)
3. britannica.com: Clara Peeters
4. Frigeri, Flavia: *Women Artists* s.16
Natascha McElhone vuonna 2009.
**Natascha McElhone** (alk. **Taylor)** (s. 14. joulukuuta 1971) on englantilainen näyttelijä, joka on esiintynyt muun muassa elokuvassa *Truman Show* ja televisiosarjassa *Californication*.

Elämä
-----

### Tausta

McElhone syntyi Hampsteadissa, Lontoossa journalistivanhemmille, jotka erosivat tyttären ollessa kaksivuotias. Hän harrasti irlantilaista tanssia kuusivuotiaasta 12-vuotiaaksi ja opiskeli St. Mary's Hall School for Girlsissä sekä myöhemmin London Academy of Music and Dramatic Artissa, josta hän valmistui vuonna 1993.

19. toukokuuta 1998 McElhone meni naimisiin plastiikkakirurgi Martin Hirigoyen Kellyn kanssa, joka kuoli 20. toukokuuta 2008 kotiportailleen Lontoossa. Parilla on kolme poikaa (s. 2000, 2003 ja 2008), joista nuorin syntyi viisi kuukautta isänsä kuoleman jälkeen.

### Ura

McElhone on saavuttanut mainetta sekä teatterista, televisiosta että elokuvista. Varhaiseen uraan kuuluu esiintyminen muun muassa televisiosarjassa *Bergerac* 19. tammikuuta 1991.

McElhone teki elokuvadebyyttinsä *Vuodet Picasson kanssa -*elokuvassa vuonna 1996. Toinen tunnettu elokuvarooli oli *Truman Show’ssa* vuonna 1998. 

Vuonna 2002 McElhone nähtiin elokuvassa *Solaris*. Kyseinen esiintyminen toi näyttelijälle kaksi huomattavaa palkintoehdokkuutta: hän oli vuonna 2003 ehdolla Irlannin IFTA-palkinnon ja Academy of Science Fiction, Fantasy & Horror Filmsin Saturn-palkinnon saajaksi.

Aiheesta muualla
----------------

* Natascha McElhone Internet Movie Databasessa. (englanniksi)
* Natascha-mcelhone.net, ihailijasivu (Arkistoitu – Internet Archive) (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Synchronkartei
* Trove
* Elonet

 |
|  |
| Muut | 
* SNAC
* IdRef

 |

 |
Sofia Hagman
**Sofia Elisabeth Hagman** (17. lokakuuta 1842 Vaasa − 26. helmikuuta 1900) oli suomalainen kansakoulunopettaja, joka perusti Suomen ensimmäisen kansanopiston 1889 Kangasalle ja toimi sen johtajana.

Hagmanin vanhemmat olivat nimismies Nils Johan Erik Hagman ja Sofia Margareta Nordman. Hänen sisaruksiaan olivat naisasialiikkeen pioneeri Lucina Hagman ja toimittaja-kirjailija Tyko Hagman. Sofia Hagman valmistui kansakoulunopettajaksi 1871 Jyväskylän seminaarista. Hän toimi kansakoulunopettajana 1871–1879 ja Mikkelin suomalaisen tyttökoulun johtajana 1879–1887.

Hagman perusti Suomen ensimmäisen kansanopiston, *Kangasalan opiston*, Kangasalle vuonna 1889 ja hän toimi opiston johtajana 1889–1900. Opisto keskittyi hänen aikanaan käsityönopetukseen naisille ja se oli toiminnassa Hagmanin kuolemaan saakka.

Opettaja Sofia Hagman oli 1887–1888 tutustunut Tanskassa Askovin kansanopiston toimintaan ja muutamien ruotsalaisten opistojen toimintaan. Suomeen palattuaan hän perusti Kangasalle naisia varten kansanopiston, jonka avajaiset pidettiin Vääksyn kartanon alueella sijainneessa lehtori Fribergin huvilassa Parvulassa 7. tammikuuta 1889. Hagmanin johtama opisto aloitti toimintansa 16. tammikuuta ja oppilaita ilmoittautui kaikkiaan 39. Pääopetusaineina olivat naisten käsityöt ja yksiääninen laulu, lisäksi opetettiin uskontoa, laskentoa, lukemista, kirjoitusta, mallien piirustusta ja voimistelua. Opisto toimi Parvulan huvilassa kolmen kuukauden ajan ja sen jälkeen opisto oli vuokrahuoneistoissa kunnes se sai oman talon vuonna 1892 Kuohunmäeltä. Opistossa kävi myös ulkopuolisia luennoitsijoita ja esitelmän pitäjiä. Luentojen ja esitelmien aiheet olivat muun muassa Suomen historiasta ja maantiedosta, maataloudesta ja kasvatusopista. Kangasalan kansanopiston toiminta päättyi opiston johtajan Hagmanin kuoleman jälkeen helmikuussa 1900.

Lähteet
-------

* Wikiaineisto : Kuka kukin oli 1961
* Kansanopistotoiminnan alku Suomessa[vanhentunut linkki]

Viitteet
--------

1. ↑  Suomen ensimmäisen kansanopiston avajaisista kulunut 50 vuotta, Aamulehti, 08.01.1939, nro 6, s. 8, Kansalliskirjaston digitaaliset aineistot


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
**Laukaus pimeässä**(*A Shot in the Dark*) on vuonna 1964 valmistunut Vaaleanpunainen pantteri -elokuva, jonka ohjasi Blake Edwards. Se on Vaaleanpunainen pantteri -elokuvasarjan järjestyksessään toinen elokuva. Elokuvan pääosassa nähdään tuttuun tapaan Peter Sellers (komisario Jacques Clouseau). Mukana elokuvassa ovat ensi kertaa myös monet sittemmin Vaaleanpunaisen pantterin vakionäyttelijöiksi jääneet näyttelijät, kuten Herbert Lom (ylikomisario Charles Dreyfus), Burt Kwouk (Clouseaun kiinalainen miespalvelija), Graham Stark (Clouseaun avustaja Hercule) ja André Maranne (Dreyfusin avustaja Francois).

Blake Edwards ohjasi *Laukaus pimeässä* -elokuvan nopeasti Clouseaun hahmon innoittamana, ja se julkaistiin vain kaksi kuukautta ensimmäisen elokuvan (*Vaaleanpunainen pantteri*) jälkeen. Monet*kenen mukaan?* pitävät *Laukaus pimeässä* -elokuvaa yhä parhaimpana Edwardsin Clouseau -elokuvana.

*The New York Timesin* kriitikot valitsivat elokuvan ja sen edeltäjän vuonna 2004 mukaan kaikkien aikojen tuhannesta parhaasta elokuvasta maailmassa tehtyyn kirjaan.

Juoni
-----

Clouseau tutkii rikkaan pariisilaisen teollisuuspohatan kartanossa sattuvia salaperäisiä murhia. Murhien pääepäiltynä on kartanon sisäkkö, Maria Gambrelli (Elke Sommer), johon Clouseau ihastuu vieden hänet muun muassa illalliselle. Clouseau puolustaa itsepintaisesti Gambrellia vakuuttaen tämän syyttömyyttä ja keksien erilaisia, toistaan oudompia tempauksia vapauttaakseen Gambrellin, mikä saa Clouseauta syvästi vihaavan ylikomisario Dreyfusin hulluuden partaalle. 

Clouseaun apurina murhajuttua tutkii hiljainen avustaja Hercule LaJoy (Graham Stark), joka ei hänkään usko Gambrellin syyttömyyteen. Muita elokuvan keskeisiä hahmoja ovat kartanon omistaja, miljonääri Benjamin Ballon (George Sanders), Clouseaun palvelija Kato Fong (Burt Kwouk) ja Dreyfusin apumies, komisario Francois Chevalier (André Maranne).

Roolit
------

|  |  |  |
| --- | --- | --- |
|  Peter Sellers  | … |  Jacques Clouseau
  |
|  Elke Sommer  | … |  Maria Gambrelli
  |
|  George Sanders  | … |  Benjamin Ballon
  |
|  Herbert Lom  | … |  Charles Dreyfus
  |
|  Tracy Reed  | … |  Dominique Ballon
  |
|  Graham Stark  | … |  Hercule LaJoy
  |
|  Moira Redmond  | … |  Simone
  |
|  Vanda Godsell  | … |  Madame LaFarge
  |
|  Maurice Kaufmann  | … |  Pierre
  |
|  Ann Lynn  | … |  Dudu
  |
|  David Lodge  | … |  Georges
  |
|  André Maranne  | … |  François
  |
|  Martin Benson  | … |  Maurice
  |
|  Burt Kwouk  | … |  Cato
  |
|  Reginald Beckwith  | … |  avustaja nudistileirillä
  |
|  Douglas Wilmer  | … |  Henri LaFarge
  |
|  Bryan Forbes  | … |  avustaja nudistileirillä
  |

Muuta
-----

Edwards ja Sellers ehtivät ennen Sellersin kuolemaa tehdä yhdessä vielä kolme Vaaleanpunainen pantteri -elokuvaa. Sellers kuoli 24. heinäkuuta vuonna 1980.

Vaaleanpunainen pantteri -hahmo ei esiinny tässä elokuvassa.

Lähteet
-------

1. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 13.7.2016. (englanniksi)
**Axel (Akseli) Konrad Kiianlinna**, sukunimi aik. *Nyberg* (2. tammikuuta 1869 Hämeenlinna – 3. tammikuuta 1939) oli suomalainen agronomi ja karjatalouskonsulentti.

Kiianlinnan vanhemmat olivat kauppias Gustaf Adolf Nyberg ja Emilia Wilhelmina Cavén. Hän pääsi ylioppilaaksi Hämeenlinnan normaalilyseosta 1886 ja valmistui agronomiksi Mustialasta 1898. 

Kiianlinna oli meijeri- ja karjatalouden opettajana eri oppilaitoksissa ja toimi maanviljelysseurojen neuvojana Hän oli karjanhoidon ja meijeritalouden konsulenttina Perä-Pohjolan piirissa vuodesta 1902 alkaen ja vuodesta 1905 hän oli Oulun läänin talousseuran palveluksessa perustamassa useita osuusmeijereitä. Kiianlinna siirtyi sitten Hämeen läänin maanviljelysseuran karjanhoidon ja meijeritalouden konsulentiksi ja perusti vuonna 1906 Länsi-Suomen karjanjalostusyhdistyksen. Hän toimi tämän yhdistyksen vainaisena konsulenttina ja sihterinä 1908–1923 ja siirtyi sitten eläkkeelle asuen viimeksi Tampereella.

Kiianlinna harrasti nuorena urheilua ja oli mukana useilla voimistelujuhlilla. Hän oli myös mukana perustamassa Ylioppilasvoimistelijoita.

Kiianlinna oli naimisissa vuodesta 1904 Alina Amanda Laaksosen kanssa.

Julkaisuja
----------

* *Länsi-Suomen karjanjalostusyhdistys*. Suomen karjanjalostusyhdistys, Hämeenlinna 1907
* *Länsi-Suomen maatiaiskarja*. Länsi-Suomen karjanjalostusyhdistyksen julkaisuja, n:o 2. Tampere 1908 (Julkaisu digitoituna Heldassa)
* *Länsi-Suomen kotoinen karja: esitelmä Lahden maanviljelysnäyttelyssä 20/8 1910*. Länsi-Suomen karjanjalostusyhdistyksen lentolehtisiä, n:o 1. Tampere 1910
* *Länsi-Suomen maatiaiskarjan tyypistä ja alkuperästä: tutkimus*. Tekijä, Tampere 1910
* *Länsi-Suomen kotimaisen karjan jalostaminen*. Länsi-Suomen karjanjalostusyhdistys, Tampere 1911
* *Pienviljelijäin merkitys maitotaloutemme kohottamisessa*. Länsi-Suomen karjanjalostusyhdistyksen lentolehtisiä, n:o 2. Tampere 1913

Lähteet
-------

1. ↑  Ylioppilasmatrikkelissa etuniminä Axel Edvard.
2. 1 2 3 4  Kuolleita, Aamulehti, 08.01.1939, nro 6, s. 9, Kansalliskirjaston digitaaliset aineistot
3. 1 2 3 4  Ylioppilasmatrikkeli 1853–1899
**Vehmersalmen Vesa** (**VehVe**) on vehmersalmelainen vuonna 1934 perustettu urheiluseura. Seura toimii täysin talkoovoimin. 1980–1990-luvuilla sekä vuosituhannen vaihteessa seura tunnettiin erityisesti lentopallo-, suunnistus- ja painonnostotoiminnastaan. Lentopallossa joukkueet pelasivat sekä miehissä ja naisissa kakkossarjassa, juniorit pääsivät aina SM-sarjaan asti. Miesten voimanoston SM- ja EM-kisoissa Pasi Nyyssönen saavutti useita mitaleja. "Jussin juoksu" ja "Sirpan seiska" olivat juoksupiireissä arvostettuja tapahtumia aina vuosituhannen vaihteeseen asti. 

Vuodesta 2006 alkaen seura on profiloitunut junioritoimintaa harjoittavaksi salibandyseuraksi. VehVe salibandy on Kuopion kaupunginosajoukkue ja toiminnassa on mukana runsaasti myös kuopiolaisia pelaajia. Olosuhteiden vuoksi harjoittelu tapahtuu pääosin Kuopiossa. Miesten edustusjoukkue nousi kauden 2007–2008 jälkeen IV-divisioonaan ja seuraavan kauden 2008–2009 päätteeksi III-divisioonaan. Keväällä 2010 joukkue sijoittui III-divarin runkosarjassa toiseksi ja karsi noususta II-divisioonaan. Keväällä 2009 C93-juniorit saavuttivat paikan SM-välikarsintoihin, mikä on tähän mennessä salibandyjaoston kovin suoritus.

Aiheesta muualla
----------------

* (Arkistoitu – Internet Archive)
**Mark Renshaw** (s. 22. lokakuuta 1982 Bathurst, Uusi Etelä-Wales, Australia) on australialainen rata- ja maantiepyöräilijä.

Ratapyöräily
------------

Renshaw voitti junioreiden MM-kilpailuissa kultaa joukkuesprintissä 1999 ja 2000 sekä kilometrin ajossa 2000. Manchesterin Kansainyhteisön kisoissa 2002 hän sai kultaa joukkuetakaa-ajossa ja hopeaa pisteajossa. Maailmancupin Sydneyn osakilpailussa 2002 hän voitti pisteajon sekä oli toinen joukkuetakaa-ajossa ja pariajossa. Saman vuoden Moskovan maailmancupissa hän oli pariajossa kolmas. Vuonna 2003 hän voitti maailmancupin pisteajon Kapkaupungissa ja 2004 scratch-ajon Manchesterissa.

Maantiepyöräily
---------------

Renshaw aloitti harjoittelijana Française des Jeux -tallissa syksyllä 2003 ja ajoi joukkueessa seuraavat kaksi kautta ammattilaisena. Vuosina 2006–2008 hän edusti Crédit Agricole -joukkuetta, 2009–2011 Team HTC -tallia, kaudella 2012 Rabobankia, 2013 Blanco Pro Cycling Teamia, 2014 Omega Pharma-Quick Stepiä, 2015 Etixx-Quick-Stepiä ja vuodesta 2016 Dimension Dataa. Hän on ajajatyypiltään kirimies, ja hänen ensisijaisena tehtävänään on toimia joukkueensa parhaiden kirimiesten, kuten Mark Cavendishin vetomiehenä loppukireissä.

Renshaw suljettiin Ranskan ympäriajosta 2010 hänen puskettuaan 11. etapin loppukirissä Julian Deania.

### Saavutuksia maantiepyöräilyssä

Lähde: Cycling Archives

2006
Tro-Bro Léon, voitto
2007
Down Under Classic, voitto
Tour de Picardie, etapin 2 voitto
2008
Tour Down Under, etapin 1 voitto
Vattenfall Cyclassics, toinen
Circuit Franco-Belge, etapin 2 voitto
2009
Ranskan ympäriajo, toinen etapilla 21
2010
Ranskan ympäriajo, toinen etapilla 1
Tanskan ympäriajo, etapin 4 voitto
2011
Qatarin ympäriajo, kokonaiskilpailun ja etapin 4 voitto
Britannian ympäriajo, etapin 5 voitto
2012
Presidentiel Tour of Turkey, etapin 4 voitto
Pariisi–Bryssel, toinen
2013
Clásica de Almería, voitto
Eneco Tour, etapin 1 voitto
2014
Ranskan ympäriajo 2014, kolmas etapilla 3
Britannian ympäriajo, etapin 2 voitto

Lähteet
-------

1. 1 2 3 4  Mark Renshaw *cyclingarchives.com*. Viitattu 5.2.2017. (englanniksi)
2. ↑  Mark Renshaw (27) *highroadsports.com*.  Arkistoitu 18.2.2009. Viitattu 5.7.2010. (englanniksi)
3. ↑  Cavendish polki skandaalinkäryisen etapin voittoon *mtv3.fi*.  15.7.2010. Viitattu 16.7.2010.
**Lydia Alfonsina Lagus** (26. syyskuuta 1853 Isokyrö – 27. kesäkuuta 1928 Karkku) oli suomalainen sopraano.

Elämä
-----

|  |  |  |
| --- | --- | --- |
| "| "Jos hän saisi yhtä hyvän koulutuksen kuin Ida Basilier, niin voisi olla vaikea tietää, kuka olisi Suomen suurin laulajatar." | "|
| **– Lydia Laguksesta sanottua** |

Lydia Laguksen vanhemmat olivat lukkari Clas Wilhelm Lagus (1807–1880) ja Gustava Elisabet Berlin (1814–1878).

Lagus aloitti opintonsa Jyväskylän seminaarissa syksyllä 1871. Hän ystävystyi samassa koulussa opiskelleen, varhaisen suomeksi kirjoittaneen naislyyrikon Isa Aspin kanssa. Asp kuoli seuraavan vuoden marraskuussa. Lagus keskittyi säveltaiteeseen ja muutti Helsinkiin, missä hänet kiinnitettiin 1873 perustetun Suomalaisen oopperan laulajattareksi. Hän debytoi N. T. Hauptnerin teoksessa *Laululintunen*.

Lagus pääsi nopeasti yleisön suosioon ja teki laajan kiertueen, joka ulottui Pietariin asti. Kiertueen jälkeen hän opiskeli puolitoista vuotta Wienissä ja myöhemmin myös Italiassa. Laguksen myöhempiä roolitehtäviä olivat muun muassa Pamina *Taikahuilussa*, Donna Anna *Don Giovannissa* ja nimirooli *Lucrezia Borgiassa*. Terveysongelmat alkoivat haitata hänen uraansa, jonka hän lopetti tyystin vuonna 1885.

Vuonna 1886 Lagus avioitui lapsuudenystävänsä piispa Johan Rudolf Forsmanin kanssa. Oopperalaulaja Tellervo Killinen oli hänen sisarentyttärensä.

Lähteet
-------

1. ↑  kirjastovirma.fi
2. ↑  Geni.com
3. ↑  Books.google.fi
4. ↑  Finnica.fi (Arkistoitu – Internet Archive)

Aiheesta muualla
----------------

* Meteli.net
* Klassinen.fi (Arkistoitu – Internet Archive)
* Books.google.fi
*Tämä artikkeli käsittelee Puijon Pesikseen kuuluvaa pesäpalloilijaa. Kouvolan Pallonlyöjiin kuuluvasta Valtteri Hämäläisestä (s. 1996) on eri artikkeli.*
**Waltteri Hämäläinen** (s. 20. tammikuuta 1996 Kuopio) on suomalainen pesäpalloilija, joka edustaa Superpesis joukkueessa Haminan palloilijoita

Hämäläinen pelasi ensimmäiset ottelunsa Superpesiksessä kaudella 2013 Tahkon joukkueessa. Hämäläinen pelasi kauden aikana yhteensä kymmenen ottelua, joissa hän löi yhden ja toi viisi juoksua. Kärkilyöntipisteitä hän sai 11. Superpesisdebyyttiään ennen hän oli pelannut nuorten sarjoja, Ykköspesistä sekä Suomensarjaa. Hämäläisen kasvattajaseura on Puijon Pesisjuniorit. Sen lisäksi hän on edustanut Puijon Pesistä ennen siirtymistään Tahkoon.

Hämäläinen pelaa vaihtajana ja etenijänä sekä ulkona polttolinjalla. Hän saavutti kaudella 2011 C-junioreissa SM-hopeaa sekä kaudella 2013 B-pojissa SM-kultaa.

Lähteet
-------

1. 1 2 3 4  Waltteri Hämäläinen *hyvinkaantahko.fi*.  Arkistoitu 29.9.2013. Viitattu 23.9.2013.
2. 1 2  Waltteri Hämäläinen *pesiksenmaailma.fi*. Viitattu 23.9.2013.
3. ↑  B-poikien II finaali lauantaina 21.09. Tahko - KPL ennakko *hyvinkaantahko.fi*. Viitattu 23.9.2013.
4. ↑  Tahkon B-pojat kukistivat Koplan toistamiseen ja pääsivät juhlimaan Suomenmestaruutta *hyvinkaantahko.fi*. Viitattu 23.9.2013.